РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 12
от дистанционното заседание чрез видеоконферентна връзка 
на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 01 ноември 2023 г.

Днес, 01 ноември 2023 г. от 14:30 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ:

    ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
ДРАГОМИР КОЯДЖИКОВ - отсъства
БОЯН НОВАНСКИ	

От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „САОД“, дирекция „ИТСС“, Мирослав Младенов – системен администратор в отдел „САОД“, дирекция „ИТСС“, Елена Станишева – старши експерт-юрисконсулт в отдел „СКСМ“, дирекция „ИТСС“ и Ива Ризова – младши експерт–юрисконсулт в отдел „СКСМ“.

Заседанието протече при следния дневен ред:

1.	Анализ на натовареността на съдилищата през 2022 година.

2. Обобщени статистически таблици за дейността на съдилищата за първо полугодие на 2023 година.
Приложение: Обобщен отчет за дейността на апелативните, военните, окръжните, районните и административните съдилища за първо полугодие на 2023 г.

3. Писмо от Фондация „Институт за пазарна икономика“ относно предоставяне на информация на основание Закона за достъп до обществена информация.
(Писмо с вх. № ВСС-12870/11.10.2023 г.)

4. Предложение от г-н Александър Ангелов – председател на СРС за извършване на промени в ЕИСС относно коректното отразяване на натовареността по делата, разпределяни за разглеждане по реда на чл. 384а НПК.
(Писмо с вх. № ВСС-9321/11.07.2023 г.)

5. Предложение от г-н Светозар Светиев  - съдия в РС – Сливен за корекция на коефициент за тежест в мапинг-таблицата към Приложение 2.5 към ПОНС.
(Писмо с вх. № ВСС-12751/10.10.2023 г.)

6. Доклад от г-н Мирослав Младенов - експертен сътрудник към КСКНСС към СК на ВСС във връзка с решение на комисията по протокол №6/17.05.2023 г., т. 6.2.
(Отложена с решение на КСКНСС по протокол № 6/17.05.2023 г., т.6)

7. Доклад от г-н Димитър Ненов - директор на дирекция „Правна“ в АВСС относно организация на планирането на потребностите от възлагане на обществени поръчки от Висшия съдебен съвет през 2024 година.
(Писмо с вх. № ВСС-13055/16.10.2023 г.)

8. Обсъждане на предложение от г-жа Мария Терзийска – зам. председател на ОС – Варна  и член на работната група по граждански, търговски и фирмени дела, сформирана към КСКНСС към СК на ВСС относно промяна начина на изчисляването на натовареността на съдилищата.
(Отложена с решение на КСКНСС по протокол № 10/04.10.2023 г., т.5)

		По дневния ред: 
	1. ОТНОСНО: Анализ на натовареността на съдилищата през 2022 година.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
			
	1.1. Отлага разглеждането на точката за следващото заседание на комисията. 

	2. ОТНОСНО: Обобщени статистически таблици за дейността на съдилищата за първо полугодие на 2023 година.
Приложение: Обобщен отчет за дейността на апелативните, военните, окръжните, районните и административните съдилища за първо полугодие на 2023 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	2.1. Приема за сведение обобщените статистически таблици за дейността на апелативните, военните, окръжните, районните и административните съдилища за първо полугодие на 2023 г., изготвени съгласно чл. 30, ал. 5, т. 13 от Закона за съдебната власт. 

2.2. Внася представената обобщена информация за първото полугодие на 2023 г. в заседанието на Съдийската колегия на Висшия съдебен съвет, насрочено за 07.11.2023 г., като предлага на Съдийската колегия на ВСС да приеме следните решения:

ПРОЕКТ:

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ПРИЕМА Обобщени статистически таблици за дейността на апелативните, военните, окръжните, районните и административните съдилища за първо полугодие на 2023 г., изготвени съгласно чл. 30, ал. 5, т. 13 от Закона за съдебната власт.

2. Обобщените статистически таблици за дейността на съдилищата за първото полугодие на 2023 г. ДА СЕ ПУБЛИКУВАТ на Интернет-страницата на ВСС, в раздел „Съдебна статистика“.

3. ОТНОСНО: Писмо от Фондация „Институт за пазарна икономика“ относно предоставяне на информация на основание Закона за достъп до обществена информация.
(Писмо с вх. № ВСС-12870/11.10.2023 г.)
	
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	3.1. Приема за сведение заявление с вх. № ВСС-12870/11.10.2023 г. за достъп до обществена информация от Фондация „Институт за пазарна икономика“. 

	3.2. Дава съгласие изготвените от експертните сътрудници към комисията справки за индивидуалната натовареност на съдиите за периода 2017 г. – 2022 година да бъдат предоставени на Фондация „Институт за пазарна икономика“. 

	3.3. Възлага на експертните сътрудници към комисията да изготвят писмо с приложени към него справки за натовареност от Системата за изчисляване на натовареността на съдиите /СИНС/ и след съгласуване с г-жа Атанаска Дишева - член на ВСС и зам. – председател на КСКНСС, същото да бъде изпратено до директора на дирекция „Правна“, за предприемане на последващи действия.
	В писмото следва да се посочи следното:
•	Информацията по т. 1 от заявлението за достъп до обществена информация се съдържа на интернет страницата на Висш съдебен съвет, в раздел „Съдебна статистика, регистри“ – „Отчетни доклади“.
•	По отношение на искането по т. 2 следва да се опишат взети в периода 2017 г. - 2021 г. решения от пленума и съдийската колегия на Висшия съдебен съвет във връзка със Системата за изчисляване на натовареността на съдиите /СИНС/ и Единната информационна система на съдилищата /ЕИСС/.

	4. ОТНОСНО: Предложение от г-н Александър Ангелов – председател на СРС за извършване на промени в ЕИСС относно коректното отразяване на натовареността по делата, разпределяни за разглеждане по реда на чл. 384а НПК.
(Писмо с вх. № ВСС-9321/11.07.2023 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1. Приема за сведение писмо с вх. № ВСС-9321/11.07.2023 г. от   г-н Александър Ангелов - председател на СРС за извършване на промени в ЕИСС относно коректното отразяване на натовареността по делата, разпределяни за разглеждане по реда на чл. 384а НПК.

4.2. Изпраща на работната група по наказателни дела, сформирана към КСКНСС, писмото от г-н Александър Ангелов - председател на СРС относно извършване на преценка за необходимостта от допълване на Приложение № 2.4 или Приложение № 2.5 към ПОНС, за изразяване на становище в разумен срок.

5. ОТНОСНО: Предложение от г-н Светозар Светиев - съдия в РС – Сливен за корекция на коефициент за тежест в мапинг-таблицата към Приложение 2.5 към ПОНС.
(Писмо с вх. № ВСС-12751/10.10.2023 г.)
					
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

5.1. Приема за сведение писмо с предложение от г-н Светозар Светиев – съдия в РС – Сливен относно коригиране на коефициент за тежест в мапинг-таблицата към Приложение № 2.5 към ПОНС.

5.2. Изпраща на работната група по наказателни дела, сформирана към КСКНСС, писмо с предложение от г-н Светозар Светиев – съдия в РС – Сливен относно коригиране на коефициент за тежест в Приложение №2.5 към ПОНС, за изразяване на становище в двуседмичен срок.
6. ОТНОСНО: Доклад от г-н Мирослав Младенов - експертен сътрудник към КСКНСС към СК на ВСС във връзка с решение на комисията по протокол №6/17.05.2023 г., т. 6.2.
(Отложена с решение на КСКНСС по протокол № 6/17.05.2023 г., т.6)
					
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. Отлага разглеждането на точката за следващо заседание на комисията.

7. ОТНОСНО: Доклад от г-н Димитър Ненов - директор на дирекция „Правна“ в АВСС относно организация на планирането на потребностите от възлагане на обществени поръчки от Висшия съдебен съвет през 2024 година.
(Писмо с вх. № ВСС-13055/16.10.2023 г.)
					
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	7.1. Приема за сведение доклад с вх. № ВСС-13055/16.10.2023 г. от г-н Димитър Ненов – директор на дирекция „Правна“.

	7.2. Приема за следващата календарна година да бъде заявена доставка на услуги чрез възлагане на обществени поръчки, във връзка със следните дейности:
	- Надграждане на Специализирана информационна система за мониторинг и анализ (СИСМА);
	- Надграждане на модул „Натовареност“ в Единната информационна система на съдилищата (ЕИСС);
	- Провеждане на емпирично проучване за актуализиране на Правилата за оценка на натовареността на съдиите /ПОНС/.

	7.3. Изпраща решението по т. 7.2 на г-н Георги Бошнаков - директор на дирекция „ИТСС“ в АВСС, за предприемане на последващи действия.

8. ОТНОСНО: Обсъждане на предложение от г-жа Мария Терзийска – зам. председател на ОС – Варна  и член на работната група по граждански, търговски и фирмени дела, сформирана към КСКНСС към СК на ВСС относно промяна начина на изчисляването на натовареността на съдилищата.
(Отложена с решение на КСКНСС по протокол № 10/04.10.2023 г., т.5)
					
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	8.1. Намира за целесъобразно да бъде насрочена работна среща с членове на постоянните работни групи, сформирани към КСКНСС, и външни експерти, на която да се обсъдят и определят критериите за изготвяне на анализ на данните в системите за измерване на натовареността във връзка с провеждане на емпирично проучване.

	8.2. Насрочва среща в хибриден формат с членове на постоянните работни групи, сформирани към КСКНСС и външни експерти, на 08.11.2023 г. (сряда) от 14:00 часа. 
    
8.3. Възлага на експертните сътрудници към комисията да извършат необходимото за организиране на срещата.

     
ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС:  /п/
 
			ДАНИЕЛА МАРЧЕВА